Edgars Labsvīrs

**Edgars Labsvīrs** (dzimis ) ir latviešu veselības vadības speciālists, politiķis. Viņš ir bijis Nacionālā veselības dienesta vadītājs, SIA "Daugavpils reģionālā slimnīca" valdes loceklis un VSIA "Rīgas Austrumu klīniskā universitātes slimnīca" padomes loceklis. 14. Saeimas vēlēšanās E. Labsvīrs bija partijas "Progresīvie" veselības ministra amata kandidāts.

## Dzīvesgājums
Dzimis 1985. gada 15. februārī Ādažu novadā.
2002. gadā absolvēja mācības Daugavpils Krievu ģimnāzijā — licejā (tagad — Daugavpils Tehnoloģiju vidusskola - licejs). 2014. gadā ieguva bakalaura grādu uzņēmējdarbības vadībā Biznesa, mākslas un tehnoloģiju augstskolā RISEBA un 2018. gadā maģistra grādu veselības vadībā Rīgas Stradiņa universitātē.

No 2014. līdz 2017. gadam strādāja par medicīniskās pārdošanas pārstāvi *[[Johnson & Johnson AB]]* Latvijas filiālē. 2017. gadā bija pārdošanas un biznesa attīstības vadītājs 3D fotonikas un optisko risinājumu jaunuzņēmumā *LightSpace Technologies*.
2018. gadā kļuva par direktora vietnieku veselības aprūpes administrēšanas jautājumos Nacionālajā veselības dienestā. No 2019. gada līdz 2020. gadam ieņēma Nacionālā veselības dienesta direktora amatu. Labsvīra vadības laikā pārveidota iestādes stratēģija, pārskatīta E-veselības attīstības stratēģija, mainīta pieeja veselības aprūpes pakalpojumu tarifu aprēķināšanai.
2021. gadā Veselības ministrijā bija atbildīgs par masveida vakcinācijas centru izveidi vakcinācijai pret Covid-19, to resursu un procesu koordināciju amatā.

2022. gadā Labsvīru ievēlēja Amerikas Tirdzniecības palātas Latvijā valdes locekli, 2023. gadā viņš līdzvadīja palātas veselības darba grupu, tad bija veselības politikas un tirgus piekļuves vadītājs Baltijā ārvalsts komersanta pārstāvniecībā "MEDTRONIC BV".
2023. gada 19. oktobrī SIA "Daugavpils reģionālā slimnīca" padome Labsvīru iecēla par slimnīcas pagaidu valdes locekli.
2024. gada 3. septembrī Edgars Labsvīrs kļuva par VSIA "Rīgas Austrumu klīniskā universitātes slimnīca" padomes locekli, bet 2025. gada 9. jūnijā viņš atstāja šo amatu.
2025. gada 3. oktobrī kļuva zināms, ka Labsvīrs atstājis SIA "Daugavpils reģionālā slimnīca" valdes locekļa amatu.

## Politiskā darbība
No 2018. gada līdz 2019. gadam bija valdes loceklis partijā "Progresīvie". Kandidēja 13. Saeimas vēlēšanās no "Progresīvie" saraksta Latgales vēlēšanu apgabalā, taču partija neieguva iekļūšanai Saeimā nepieciešamo balsu skaitu. 14. Saeimas vēlēšanās kandidēja no partijas "Progresīvie" Rīgas saraksta, bet netika ievēlēts. Priekšvēlēšanu kampaņas laikā bija partijas veselības ministra amata kandidāts.

## Apbalvojumi
2021. gadā par darbu Nacionālā veselības dienesta direktora amatā COVID-19 pandēmijas laikā viņu iecēla par Atzinības krusta virsnieku, bet par darbu Vakcinācijas birojā saņēma Veselības ministrijas Pateicības rakstu.

## Publikācijas
* DELFI ‒ *Edgars Labsvīrs: Kā salauzt tradīciju finansēt veselības aprūpi pēc pārpalikuma principa?*
* Amcham.lv ‒ *Towards sustainable, efficient and equitable healthcare financing*
* Latvijas Ārsts ‒ *Izmaiņas valsts apmaksāto veselības aprūpes pakalpojumu organizēšanā un apmaksā*
* Ir.lv ‒ *Veselības aprūpes reforma vai maldīšanās tumsā?*

## Atsauces